CONSILIUL LOCAL AL  MUNICIPIULUI CRAIOVA

HOTĂRÂREA NR. 267
         Consiliul Local al Municipiului Craiova, întrunit în şedinţa ordinară din data de 30.10.2008.

Având în vedere raportul nr.141689/2008 întocmit de Direcţia Urbanism şi Amenajarea Teritoriului prin care se propune modificarea Hotărârii Consiliului Local al Municipiului Craiova nr. 32/2000, referitoare la concesionarea unui teren, situat în municipiul Craiova, str. Tehnicii, nr.1, către S.C.Imobiliara 99 S.R.L. şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

          În temeiul art.36 alin.2 lit. c coroborat cu alin.5 lit a şi art.45 alin. 3, art.123 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea vecinătăţii pe latura de sud a terenului concesionat conform Hotărârii Consiliului Local al Municipiului Craiova nr.32/2000, în sensul înlocuirii „domeniul public al municipiului” cu „teren aflat în proprietatea S.C. IMOBILIARA 99 S.R.L.”.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.32/2000 şi contractul de concesionare nr. 196/2000.

Art.3.  Se împuterniceşte Primarul Municipiului Craiova să semneze actul adiţional de modificare a contractului de concesiune nr. 196/2000.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea   Teritoriului, Direcţia  Economico - Financiară şi Direcţia Patrimoniu vor aduce la îndeplinire prevederile prezentei hotărâri.

